P6_TA(2005)0116

Rumeenia ja Bulgaaria ELiga ühinemise finantsmõjud

Euroopa Parlamendi resolutsioon Bulgaaria ja Rumeenia ELiga ühinemise finantsmõjude kohta (2005/2031(INI))

Euroopa Parlament,

- võttes arvesse EÜ asutamislepingu artiklit 272;

- võttes arvesse Euroopa Parlamendi, nõukogu ja komisjoni 6. mai 1999. aasta institutsioonidevahelist kokkulepet eelarvedistsipliini ja eelarvemenetluse tõhustamise kohta [1], eriti selle punkte 27 ja 30;

- võttes arvesse nõukogu eesistujariigiga toimunud läbirääkimiste ning 5. ja 13. aprilli 2005. aasta kolmepoolsete kohtumiste tulemusi;

- võttes arvesse kodukorra artiklit 45;

- võttes arvesse eelarvekomisjoni raportit (A6-0090/2005);

A. arvestades, et EÜ asutamisleping ja eriti selle artikkel 272 ning 6. mai 1999. aasta institutsioonidevaheline kokkulepe ja eriti selle punktid 27 ja 30 sisaldavad sätteid, mis kinnitavad eelarvepädevate institutsioonide volitused ja menetlused kulude liigituse ja vastutavate institutsioonide osas;

1. kiidab heaks käesolevale resolutsioonile lisatud ühisdeklaratsiooni;

2. teeb presidendile ülesandeks edastada käesolev resolutsioon koos lisatud ühisdeklaratsiooniga nõukogule ja komisjonile.

[1] EÜT C 172, 18.6.1999, lk 1. Kokkulepet on muudetud otsusega 2003/429/EÜ (ELT L 147, 14.6.2003, lk 25).

--------------------------------------------------

I LISA

EUROOPA PARLAMENDI, NÕUKOGU JA KOMISJONI ÜHISDEKLARATSIOON

Bulgaaria ja Rumeenia ELiga ühinemise finantsmõjud

1. Ilma et see piiraks Euroopa põhiseaduse lepingu eelnõu kohaldamist

a. liikmesriikide valitsuste esindajad kohtudes nõukoguga tunnistavad, et Euroopa Parlamendile nõusolekumenetluse korras esitatud ühinemislepingu eelnõule lisatud ühinemisakti III jaotise finantssätetes toodud summad ei piira Euroopa Parlamendi õigusi ning eelarvepädeva institutsiooni volitusi ja õigusi, mis on talle antud EÜ asutamislepingu artikliga 272 ja 6. mai 1999. aasta institutsioonidevahelise kokkuleppe asjakohaste sätetega.

b. nõukogu, komisjon ja Euroopa Parlament kinnitavad, et ühinemislepingu eelnõule lisatud ühinemisakti III jaotise finantssätete artiklites 30-34 toodud kulude liigitus näitab alates 2009. aastast mittekohustuslikke kulusid.

2. Komisjon kinnitab, et finantsraamistiku ettepanek (2007-2013) rajaneb eeldusel, et Bulgaaria ja Rumeenia on 1. jaanuaril 2007. aastal liikmesriigid. Euroopa Parlament ja nõukogu võtavad teadmiseks komisjoni poolt märtsis 2004. aastal Bulgaariale ja Rumeeniale ettenähtud soovituslikud summad, mida nõukogu arvestas oma 22. märtsi 2004. aasta järeldustes Bulgaaria ja Rumeenia ühinemisläbirääkimisteks mõeldud rahastamispaketi kohta. Bulgaaria ja Rumeenia ELiga ühinemise rahastamine tagatakse olemasolevatele mitmeaastastele programmide või järgmise finantsperspektiivi kohta tehtud otsuste kulukohustusi ohustamata.

3. Euroopa Parlament, nõukogu ja komisjon tuletavad meelde 6. mai 1999. aasta institutsioonidevahelise kokkuleppe tähtsust eelarvemenetluse toimimisel ja et see saab toimida ainult siis, kui kõik kolm institutsiooni kokkuleppest täielikult kinni peavad.

--------------------------------------------------

II LISA

KOMISJONI 22. MÄRTSI 2004 ETTEPANEK RUMEENIA JA BULGAARIA RAHASTAMISPAKETI OSAS

Allikas: Nõukogu 22.3.2004 järeldused.

KULUKOHUSTUSTE ASSIGNEERINGUD | 2007 | 2008 | 2009 | Kokku |

Põllumajandus | 1141 | 1990 | 2342 | 5473 |

Struktuurimeetmed | 1938 | 2731 | 3605 | 8273 |

Sisepoliitikad | 444 | 434 | 426 | 1304 |

Haldus | 96 | 125 | 125 | 346 |

Kulukohustuste assigneeringud kokku | 3619 | 5279 | 3498 | 15396 |

Makseassigneeringud | 1648 | 3276 | 4131 | 9056 |

--------------------------------------------------